KÚPNA ZMLUVA

Nižšie uvedeného dňa, mesiaca a roku uzavreli

obchodná spoločnosť

\_\_\_\_\_\_\_\_\_

so sídlom \_\_\_\_\_\_\_\_\_

IČO: \_\_\_\_\_\_\_\_\_

zapísaná v obchodnom registri vedenom \_\_\_\_\_\_\_\_\_ oddiel \_\_\_\_\_\_\_\_\_, vložka \_\_\_\_\_\_\_\_\_

zastúpená \_\_\_\_\_\_\_\_\_

(ďalej len „**predávajúci**“, na jednej strane)

a

obchodná spoločnosť

\_\_\_\_\_\_\_\_\_

so sídlom \_\_\_\_\_\_\_\_\_

IČO: \_\_\_\_\_\_\_\_\_

zapísaná v obchodnom registri vedenom \_\_\_\_\_\_\_\_\_, oddiel \_\_\_\_\_\_\_\_\_, vložka \_\_\_\_\_\_\_\_\_

zastúpená \_\_\_\_\_\_\_\_\_

(ďalej len „**kupujúci**“, na strane druhej)

túto

KÚPNU ZMLUVU

podľa ustanovenia § 409 a nasl. zákona č. 513/1991 Zb. Obchodný zákonník, v znení neskorších predpisov

1. ÚVODNÉ USTANOVENIA
	1. Účastníci tejto zmluvy sú podnikateľmi. Kupujúci má záujem v rámci svojej podnikateľskej činnosti zakúpiť od predávajúceho hnuteľné veci – tovar, ktorý je bližšie špecifikovaný v prílohe č. 1 tejto zmluvy (ďalej len „tovar“).
	2. Táto zmluva upravuje práva a povinnosti zmluvných strán ohľadom predaja tovaru a nadobudnutia vlastníckeho práva k nemu kupujúcim.
2. PREDMET ZMLUVY
	1. Touto zmluvou sa predávajúci zaväzuje, že kupujúcemu odovzdá tovar a umožní mu nadobudnúť vlastnícke právo k nemu.
	2. Spolu s tovarom je predávajúci povinný odovzdať kupujúcemu dokumentáciu nutnú na používanie tovaru, a to: \_\_\_\_\_\_\_\_\_.
	3. Kupujúci sa zaväzuje, že tovar prevezme a zaplatí predávajúcemu kúpnu cenu, a to vo výške a za podmienok stanovených v čl. 4 tejto zmluvy.
3. DODANIE A PREVZATIE TOVARU
	1. Termín dodania a prevzatia tovaru kupujúcemu je stanovený na \_\_\_\_\_\_\_\_\_. Pre vylúčenie všetkých pochybností platí, že dodanie tovaru kupujúcemu o viac ako \_\_\_\_\_\_\_\_\_ dní po tomto termíne je považované za porušenie tejto zmluvy podstatným spôsobom.
	2. Predávajúci je oprávnený dodať tovar skôr. Ak predávajúci predáva tovar pred určenou dobou, nie je kupujúci oprávnený ho odmietnuť. Ak neprevezme kupujúci tovar pri dodaní, patrí predávajúcemu odplata za uskladnenie vo výške \_\_\_\_\_\_\_\_\_.
	3. Miestom dodania tovaru kupujúcemu je \_\_\_\_\_\_\_\_\_.
	4. Spôsob dopravy tovaru je \_\_\_\_\_\_\_\_\_. Riziko súvisiace s odoslaním a dodaním tovaru nesie predávajúci. Náklady súvisiace so zabalením tovaru, s prípravou tovaru na prepravu a s dopravou tovaru do miesta určenia (čl. 3.3) znáša predávajúci, pričom tieto náklady sú zahrnuté v kúpnej cene tovaru.
	5. Pri prevzatí tovaru od prepravcu je kupujúci povinný skontrolovať neporušenosť obalov a v prípade akýchkoľvek viditeľných vád toto bezodkladne oznámiť prepravcovi a predávajúcemu.
	6. V prípade, že je z dôvodov na strane kupujúceho nutné tovar doručovať opakovane alebo iným spôsobom, než bol dohodnutý, je kupujúci povinný uhradiť predávajúcemu náklady spojené s opakovaným doručovaním tovaru alebo so zvýšenými nákladmi vzniknutými z dôvodu iného spôsobu doručovania.
4. KÚPNA CENA
	1. Zmluvné strany dojednávajú kúpnu cenu tovaru vo výške \_\_\_\_\_\_\_\_\_,- EUR (slovom: \_\_\_\_\_\_\_\_\_ eur).
	2. Predávajúci je platcom dane z pridanej hodnoty (ďalej len „DPH“) a kúpna cena tovaru bude zvýšená o DPH v zákonnej výške \_\_\_\_\_\_\_\_\_ %, pričom DPH bude zmluvnými stranami platená v súlade so všeobecne záväznými právnymi predpismi.
	3. Prvá časť kúpnej ceny vo výške \_\_\_\_\_\_\_\_\_,- EUR (slovom: \_\_\_\_\_\_\_\_\_ eur) sa kupujúci zaväzuje uhradiť do \_\_\_\_\_\_\_\_\_ dní od uzavretia tejto zmluvy, a to bezhotovostným prevodom na bankový účet predávajúceho č. \_\_\_\_\_\_\_\_\_, vedený v spoločnosti \_\_\_\_\_\_\_\_\_ (ďalej len „účet predávajúceho“).
	4. Zostávajúca časť kúpnej ceny vo výške \_\_\_\_\_\_\_\_\_,- EUR (slovom: \_\_\_\_\_\_\_\_\_ eur) sa kupujúci zaväzuje uhradiť do desiatich (10) dní od prevzatia tovaru, a to bezhotovostným prevodom na účet predávajúceho.
	5. Predávajúci sa zaväzuje ku všetkým platbám podľa tejto zmluvy vystaviť kupujúcemu daňový doklad - faktúru. Daňový doklad vystavený predávajúcim musí mať náležitosti podľa zákona č. 222/2004 Zb., o dani z pridanej hodnoty, v znení neskorších predpisov, a bude spĺňať náležitosti účtovného dokladu podľa zákona č. 431/2002 Z. z. o účtovníctve, v znení neskorších predpisov.
	6. Povinnosť kupujúceho uhradiť kúpnu cenu tovaru predávajúcemu podľa tejto zmluvy je splnená okamihom pripísania príslušnej čiastky na účet predávajúceho.
5. VLASTNÍCKE PRÁVO A NEBEZPEČENSTVO ŠKODY NA VECI
	1. Zmluvné strany dojednávajú, že kupujúci sa stane vlastníkom tovaru okamihom jeho prevzatia.
	2. Prevzatím tovaru prechádza na kupujúceho nebezpečenstvo škody a náhodnej skazy na tovare.
6. NAKLADANIE S TOVAROM
	1. Pri nakladaní s tovarom (vrátane jeho použitia) je kupujúci povinný dodržiavať všetky bezpečnostné opatrenia vyplývajúce zo všeobecne záväzných právnych predpisov a z pokynov a informácií, ktoré sú uvedené na obaloch tovaru či v rámci dokumentácie tovaru poskytnutej predávajúcim.
	2. Za likvidáciu prípadných obalov súvisiacich s tovarom zodpovedá kupujúci..
7. ZODPOVEDNOSŤ ZA VADY
	1. Predávajúci odovzdá kupujúcemu tovar v dohodnutom množstve, akosti a prevedení.
	2. Predávajúci touto zmluvou poskytuje kupujúcemu záruku za akosť tovaru v trvaní \_\_\_\_\_\_\_\_\_ mesiacov. Záručná lehota podľa predchádzajúcej vety plynie od dôjdenia tovaru do miesta určenia (čl. 3.3).
	3. Za vadu tovaru sa považujú aj vady v dokladoch nutných na užívanie tovaru.
	4. Ak má tovar vady, budú nároky kupujúceho zo zodpovednosti za vady uspokojené ďalej uvedeným spôsobom, a to v nasledujúcom poradí: doplnením chýbajúceho tovaru, odstránením vád tovaru, dodaním náhradného tovaru za tovar vadný, primeranou zľavou z kúpnej ceny tovaru.
	5. Reklamácia tovaru kupujúcim nemá vplyv na jeho povinnosť zaplatiť kúpnu cenu tovaru či plniť iné záväzky voči predávajúcemu.
8. SANKCIE
	1. V prípade omeškania kupujúceho s úhradou príslušnej časti kúpnej ceny podľa tejto zmluvy je kupujúci povinný zaplatiť predávajúcemu zmluvnú pokutu vo výške 0,05% z príslušnej časti kúpnej ceny za každý začatý deň omeškania.
	2. V prípade omeškania s dodaním či prevzatím tovaru je zmluvná strana, ktorá toto omeškanie zavinila, povinná zaplatiť druhej zmluvnej strane zmluvnú pokutu vo výške 0,05 % z kúpnej ceny za každý začatý deň omeškania.
	3. Uplatnením práva na zmluvnú pokutu nie sú dotknuté akékoľvek práva zmluvných strán na náhradu škody vzniknuté z dôvodu porušenia príslušnej zmluvnej povinnosti, na ktorú sa vzťahuje zmluvná pokuta, a to aj v sume presahujúcej výšku zmluvnej pokuty.
9. ODSTÚPENIE OD ZMLUVY
	1. Každá zo zmluvných strán má právo od tejto zmluvy písomne odstúpiť, ak druhá strana nesplní povinnosť, ktorú jej ukladá táto zmluva alebo obchodný zákonník, ani v primeranej dodatočnej lehote určenej vo výzve na splnenie.
	2. Bez ohľadu na ustanovenia čl. 9.1 tejto zmluvy je predávajúci oprávnený písomne odstúpiť od tejto zmluvy, pokiaľ je kupujúci v omeškaní so zaplatením akejkoľvek časti kúpnej ceny dlhšie ako \_\_\_\_\_\_\_\_\_ dní.
	3. Odstúpením ktorejkoľvek zmluvnej strany od tejto zmluvy nie sú dotknuté práva a povinnosti zmluvných strán vo vzťahu k zmluvným pokutám podľa čl. 8 tejto zmluvy.
10. KOMUNIKÁCIA ZMLUVNÝCH STRÁN A ĎALŠIE USTANOVENIA
	1. Komunikácia zmluvných strán bude prebiehať prostredníctvom poverených osôb.
	2. Poverenou osobou predávajúceho je \_\_\_\_\_\_\_\_\_, tel. číslo \_\_\_\_\_\_\_\_\_, emailová adresa \_\_\_\_\_\_\_\_\_. Poverenou osobou kupujúceho je \_\_\_\_\_\_\_\_\_, tel. číslo \_\_\_\_\_\_\_\_\_, emailová adresa \_\_\_\_\_\_\_\_\_.
	3. Zmluvná strana je povinná informovať druhú zmluvnú stranu o všetkých skutočnostiach, ktoré sú alebo môžu byť dôležité pre riadne plnenie tejto zmluvy.
	4. Zmluvná strana, ktorá porušuje svoju povinnosť z tejto zmluvy, alebo zmluvná strana, ktorá s prihliadnutím na všetky okolnosti má vedieť, že poruší svoju povinnosť z tejto zmluvy, je povinná oznámiť druhej zmluvnej strane povahu prekážky, ktorá jej bráni alebo bude brániť v plnení povinnosti a jej dôsledky. Správa musí byť podaná bez zbytočného odkladu po tom, keď sa povinná strana o prekážke dozvedela alebo pri náležitej starostlivosti mohla dozvedieť.
11. ZÁVEREČNÉ USTANOVENIA
	1. Táto zmluva nadobúda platnosť a účinnosť dňom jej uzavretia.
	2. Táto zmluva, ako aj práva a povinnosti vzniknuté na základe tejto zmluvy alebo v súvislosti s ňou, sa riadia slovenským právom, a to najmä obchodným zákonníkom.
	3. Ak sa vzťahuje dôvod neplatnosti len na niektoré ustanovenia tejto zmluvy, je neplatným iba toto ustanovenie, pokiaľ z jeho povahy alebo obsahu alebo z okolností, za ktorých bolo dojednané, nevyplýva, že ho nemožno oddeliť od ostatného obsahu zmluvy.
	4. Táto zmluva predstavuje úplnú dohodu zmluvných strán o predmete tejto zmluvy a nahrádza všetky predchádzajúce dojednania zmluvných strán ohľadom predmetu tejto zmluvy.
	5. Túto zmluvu je možné meniť iba písomnou dohodou zmluvných strán s tým, že zmena tejto zmluvy menej prísnou formou sa vylučuje.
	6. Na účely vzťahu z tejto zmluvy sa vylučuje použitie akýchkoľvek obchodných podmienok zmluvných strán.
	7. Neoddeliteľnú súčasť tejto zmluvy tvoria nasledujúce prílohy:
	8. Príloha č. 1 – Špecifikácia tovaru.
	9. Táto zmluva je vyhotovená v dvoch (2) exemplároch, z ktorých každá strana dostane po jednom (1) vyhotovení.
	10. Účastníci tejto zmluvy si jej obsah prečítali, vyhlasujú, že s ním súhlasia, a na dôkaz toho pripájajú svoje podpisy.

Podpisy:

V \_\_\_\_\_\_\_\_\_ dňa \_\_\_\_\_\_\_\_\_ V \_\_\_\_\_\_\_\_\_ dňa \_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

predávajúci kupujúci

\_\_\_\_\_\_\_\_\_ \_\_\_\_\_\_\_\_\_

\_\_\_\_\_\_\_\_\_, \_\_\_\_\_\_\_\_\_ \_\_\_\_\_\_\_\_\_, \_\_\_\_\_\_\_\_\_